open-index/open-wikipedia-markdown huggingface dataset:
Ján Slavoľub Badušek

**Ján Slavoľub Badušek** (* 1840 Zemianske Podhradie - † 28. máj 1867 Oslany) bol rímskokatolícky kňaz, publicista.

## Životopis
Kat. teológiu študoval v bohosloveckom seminári v Banskej Bystrici. Po vysvätení za kňaza od 1865 pôsobil ako r.k. v Oslanoch. Počas štúdií sa pod vplyvom Štefana Moyzesa v banskobystrickom seminári angažoval v slov. národnom hnutí, 1864-1865 predseda samovzdelávacieho spolku Kolo a cirkevného združenia Bratstvo sv. Karola Boromejského, 1865 hlavný organizátor a rečník na cyrilometodskej slávnosti. Venoval sa aj literárnej činnosti, torzo z nej vyšlo 1868 v časopise Sokol.

## Literatúra
* Slovenský biografický slovník

## Externé odkazy
* 
* Záznam o úmrtí v matrike farnosti Oslany; záznam č. 32

Kategória:Slovenskí rímskokatolícki kňazi
Kategória:Slovenskí publicisti
Kategória:Osobnosti zo Zemianskeho Podhradia
Ladislav Baffy

**Ladislav Baffy** (* 8. október 1944 Rožňava – † 15. december 1992 Rožňava) bol slovenský speleológ a pedagóg.

Jeho otec Ľudovít Baffy, jeho matka Alžbeta rod. Prékopová 

## Životopis
V rokoch 1963 – 1968 študoval na Pedagogickej fakulte v Banskej Bystrici aprobáciu prírodopis-telesná výchova. V rokoch 1968 – 1976 bol učiteľom na ZDŠ v Rožňave, 1976 – 1992 správca Gombaseckej jaskyne. Problematikou Slovenského krasu sa zaoberal už počas vysokoškolského štúdia v diplomovej práci, neskôr ako správca Gombaseckej jaskyne sa zúčastňoval na speleologickom prieskume niektorých jeho lokalít. So spolupracovníkmi sa venoval problematike postavenia sprístupnených jaskýň na Slovensku v rámci štátnej ochrany prírody, výsledkom tohto úsilia bolo obnovenie Správy slovenských jaskýň v Liptovskom Mikuláši od 1. júla 1990. Bol členom TJ v Rožňave a zakladateľ rožňavského maratónu, od roku 1978 členom oblastnej skupiny Slov. speleologickej spoločnosti v Rožňave.

## Literatúra
* BAFFY, Ladislav. In: 

## Zdroj
* 

Kategória:Slovenskí jaskyniari
Kategória:Slovenskí pedagógovia
Kategória:Osobnosti z Rožňavy
Kategória:Absolventi Pedagogickej fakulty Univerzity Mateja Bela v Banskej Bystrici
Milutín Bágeľ

**Milutín Bágeľ** (* 21. november 1902, Blatnica – † 18. marec 1989, Zvolen) bol  evanjelický kňaz, cirkevný hodnostár a verejný činiteľ.

Jeho otec Ján Bágeľ, jeho matka Anna rod. Kováčiková, jeho brat Vladimír Bágeľ

## Životopis
Ľudovú školu navštevoval v Blatnici, do 1925 študoval na gymnáziu v Banskej Bystrici, 1925-1929 na Ev. vysokej škole teologickej v Bratislave, 1929 vysvätený za kňaza. Od 1929 kaplán potom farár vo Zvolene, 1935-1953 farár v Ponikách, 1953-1971 opäť vo Zvolene aj ako senior, od 1971 na dôchodku, potom presbyter a zapisovateľ ev.a.v. cirk. zboru vo Zvolene. Aktívny účastník SNP, tajomník RNV v Ponikách, po 1945 pôsobil i na Ministerstve vnútra. Činný aj v mierovom hnutí, po 1950 účastník mnohých mierových kongresov, angažoval sa v cirk. i mimocirk. mierových organizáciách.

## Literatúra
* BÁGEĽ, Milutín. In: 

## Externé odkazy
* 

Kategória:Slovenskí evanjelickí kňazi
Kategória:Cirkevní hodnostári
Kategória:Osobnosti z Blatnice
Vladimír Bágeľ

**Vladimír Bágeľ** (* 6. november 1908, Blatnica – † 13. jún 1974, Bratislava) bol slovenský rozhlasový pracovník, prekladateľ a pedagóg.

Jeho otec Ján Bágeľ, jeho matka Anna rod. Kováčiková, jeho brat Milutín Bágeľ 

## Životopis
Do roku 1914 žil v Chmeľnickom na Ukrajine, 19241928 študoval na Štátnom učiteľskom ústave v Banskej Bystrici. Od roku 1930 pôsobil ako učiteľ na ľudových školách, 19411945 v Hornej Lehote, 19451974 redaktor, hl. redaktor, šéfredaktor, metodik Hlavnej redakcie pre deti a mládež Československého rozhlasu v Bratislave. V roku 19411944 účastník ilegálneho protifašistického odboja, v SNP príslušník 1. čs. armády na Slovensku. Roku 1960 absolvoval vysokoškolské štúdium na Filozofickej fakulte UK v odbore pedagogika; psychológia. Na učiteľských pôsobiskách organizátor osvetovej činnosti. Publikoval v časopisoch. V Čs. rozhlase spolutvorca seriálov a relácií pre deti a mládež (Deti a svet, Na modrej vlne a i.).  Prekladateľ divadelných hier z ruš. Funkcionár Zväzu slov. novinárov.

## Ocenenie
* Roku 1947 vyznamenaný Radom SNP 2. triedy

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí rozhlasoví redaktori
Kategória:Osobnosti z Blatnice
Kategória:Slovenskí pedagógovia
Kategória:Slovenskí prekladatelia
Kategória:Pracovníci Československého rozhlasu
Kategória:Osobnosti SNP
Kategória:Absolventi Filozofickej fakulty Univerzity Komenského v Bratislave
Jozef Bahéry

**Jozef Bahéry** (pôv. Bacherik, Bahéri) (* 8. december 1844, Muráň – † 12. marec 1931 Pohorelá) bol hudobný skladateľ, hudobný pedagóg, publicista.

Jeho otec Ján Bacherik, jeho matka Mária rod. Droppová.

## Životopis
Študoval v Rožňave a na Učiteľskom ústave v Banskej Bystrici. Učiteľ a organista v Pohorelej. Autor vyše 100 cirkevných skladieb, z ktorých zostavil 2 publikácie. Zbieral a knižne vydal slovenské ľudové piesne, v periodikách Slovenské noviny a Vlasť a 
svet uverejnil okolo 20 ľudovýchovných poviedok, hlavne s historickými námetmi (napr. cyklus o kráľovi Matejovi).

## Literatúra
* *[[Slovenský biografický slovník]]*

## Zdroje
* Narodenie v matrike: https://familysearch.org/ark:/61903/1:1:KHHP-R7C

## Externé odkazy
* 

Kategória:Narodenia v 1844
Kategória:Úmrtia v 1931
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Osobnosti z Muráňa
Kategória:Slovenskí publicisti
Ján Bahil

**Ján (Bahyl) Bahil** (* okolo roku 1650, Badín† okolo roku 1722, Nižný Skálnik), bol slovenský evanjelický farár spisovateľ a filozof.

Jeho syn bol evanjelický kňaz, náboženský spisovateľ a prekladateľ Matej Bahil.

## Životopis
Po absolvovaní domácich škôl študoval v rokoch 16671669 na univerzite vo Wittenbergu. V rokoch 16701686 pôsobil ako rektor, v rokoch 16861707 ako evanjelický farár Šiveticiach, v rokoch 17071714 na Mokrej Lúke. Bol často nábožensky prenasledovaný. Z Mokrej Lúky ho vyhnali majitelia muráňskeho panstva. Od roku 1714 pôsobil vo Vyšnom Skálniku. 

Zomrel okolo roku 1722 v Nižnom Skálniku (okres Rimavská Sobota).

## Dielo
Ján Bahil je autorom barokových dišpút z logiky: 
* *De evoluta logices notione et sophistica*, Wittenber, 1669; 
* *Anaskepsis logica*, Levoča, 1669;

## Referencie
 
* *[[Slovenský biografický slovník]]*

## Externé odkazy
* 

Kategória:Narodenia v 17. storočí
Kategória:Úmrtia v 18. storočí
Kategória:Slovenskí evanjelickí kňazi
Kategória:Osobnosti z Badína
Kategória:Slovenskí spisovatelia
Kategória:Slovenskí filozofi
Matej Bahil

**Matej Bahil** alebo **Matej Bahyl** (pseudonym: *Theodorus Meisner ab Hybla*, * 24. február 1706, Šivetice, Slovensko – † 22. december 1761, Prochowice, Poľsko) bol slovenský evanjelický kňaz, náboženský spisovateľ, prekladateľ.

Jeho otec bol evanjelický farár spisovateľ a filozof, Ján Bahyl. 

## Životopis
Matej Bahil študoval v Hrachove, v Kežmarku, v Banskej Bystrici a vo Wittenbergu. Pôsobil ako evanjelický farár v Čerenčanoch a v Prešove, kde ho koncom novembra 1746 uväznili za preklad a vydanie protikatolíckych kníh. Začiatkom decembra 1746 ušiel z väzenia do Sliezska, kde pôsobil ako exulantský farár. Zomrel v Prochowici v roku 1761. 

## Dielo
Matej Bahil je autorom lat.-nem. barokovej autobiografickej prózy, v ktorej načrtáva situáciu protestantských cirkví v Uhorsku na prelome 17. a 18. stor. Počas pôsobenia v Prešove vydal vo Wittenbergu knihu E. Cypriana: *Naučení o pôvodu a zrustu pápežstva*, a  knihu *Srdečné napomenutí*, pre ktoré bol obvinený z poburovania a vlastizrady, za čo sa dostal do väzenia. V Sliezsku vydal dvojdielnu knihu (s latinským a nemeckým textom) *Tristeissima ecclesiorum Hungariae protstiantium facies* („*Smutné vyobrazenie protestantských zborov v Uhorsku*“ r. 1747). I. časť opisuje Bahilove životné osudy, príchod do Prešova, zaistenie, väznenie a útek, II. časť sa zaoberá témou prenasledovania evanjelikov. Bahil svojim dielom kriticky oboznamoval širšiu, zahraničnú verejnosť s pomermi v Uhorsku. Kniha vzbudila pozornosť a patrila k príspevkom k zmierneniu náboženských treníc. Matej Bahil sa venoval prekladaniu náboženskej literatúry najmä polemického charakteru. Stratený je jeho rukopis prekladu dejín salzburských vysťahovalcov.

## Referencie
 
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Osobnosti zo Šivetíc
Kategória:Slovenskí náboženskí spisovatelia
Kategória:Slovenskí prozaici
Kategória:Slovenskí prekladatelia
Pavol Bajan

**Pavol Bajan** (* 1. december 1912, Podlužany – † 10. august 1978, Pretória) bol slovenský rímskokatolícky kňaz a misionár.

## Životopis

Študoval teológiu v Banskej Bystrici (19421946). Pôsobil ako misionár v Juhoafrickej republike. Vypracoval heslo o troch košických mučeníkoch do talianskej katolíckej encyklopédie. Napísal stovky článkov rozmanitých žánrov.

## Referencie


## Literatúra
* BAJAN, Pavol. In: 
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* BAJAN, Pavol, SJ. In: 

## Externé odkazy
* 

Kategória:Slovenskí rímskokatolícki kňazi
Kategória:Slovenskí misionári
Kategória:Osobnosti z Podlužian (okres Levice)
Ján Bajus

**Ján Bajus** (* 10. február 1916, Tarnov – † 26. október 1944, Banská Bystrica) bol žandár, protifašistický bojovník.

## Životopis

Účastník protifašistického hnutia. Po vypuknutí SNP pridelený k Veliteľstvu 1. čs. armády na Slovensku v Turci ako šofér-spojka, neskôr vykonával funkciu strážnej služby. Počas služby v Banskej Bystrici bol zastrelený fašistami 26. októbra 1944.

## Ocenenie
* Rad SNP I.tr.; Čs. vojnovým krížom 1939; povýšený do hodnosti práporčíka;

## Literatúra

* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:Osobnosti z Tarnova
Kategória:Nositelia Radu Slovenského národného povstania
Tašizmus

**Tašizmus** alebo **tachizmus** (z fr. slova "škrvna") je maliarsky smer maľujúci prevažne farebné škvrny. Vychádza zo surrealizmu a expresionizmu. 

Základné výrazové prostriedky sú línie, body, údery štetcom, striekanie farieb.

Kategória:Expresionizmus
Kategória:Surrealizmus
Kategória:Umelecké smery
Ľudovít Bakoš (1919)

**Ľudovít Ladislav Bakoš** (* 9. október 1919, Pukanec – † 15. február 1974, Bratislava) bol  vysokoškolský pedagóg, verejný činiteľ.

Jeho otec Michal Bakoš, jeho matka Anna rod. Zelienková 

## Životopis
Študoval na gymnáziu v Kežmarku a v Banskej Bystrici, kde 1938 maturoval, 1938-1942 filozofiu a klasickú filológiu na Filozofickej fak. Slov. univerzity v Bratislave, 1947 PhDr., 1957 doc., 1958 CSc., 1963 univ. prof. V r. 1943-1944 prof. na gymnáziu v Žiline. Po vypuknutí SNP spoluzakladateľ a tajomník RNV v Pukanci, neskôr pracovník Povereníctva školstva a Tlačovej agentúry Slovenska v Banskej Bystrici. Po 1945 prof. na gymnáziu v Banskej Štiavnici, pracovník Povereníctva školstva a nár. osvety, 1946-1947 asistent Filozofickej fak. SU, 1953-1959 prednášal na Vysokej škole pedagogickej, od 1959 na Filozofickej fak. UK, zároveň 1959-1972 riaditeľ Ústavu pre učiteľské vzdelávanie UK. Spočiatku sa zaoberal dejinami filozofie, neskôr sa venoval teoreticky i prakticky problematike ďalšieho vzdelávania učiteľov, teórii výchovy a morálke rodinnej výchovy. Autor základných kapitol vysokoškolskej učebnice Teória výchovy, prispieval štúdiami a článkami do odborných periodík a zborníkov. Člen vedeckých a pedagogických orgánov, redakčných rád, zúčastnil sa na vypracovaní a realizovaní základných opatrení v školstve. Reprezentoval slovenskú pedagogiku na mnohých konferenciách a sympóziách doma i v zahraničí. Jeho práce a pôsobenie bolo poznačené dobovou ideológiou a poplatné aktuálnym politickým požiadavkám.

## Ocenenie
* Zaslúžilý učiteľ (1959)
* Medaila J.A. Komenského a Zlatá medaila UK (1969)
* i. pamätné medaily.

## Referencie

## Literatúra
* BAKOŠ, Ľudovít. In: 

## Externé odkazy
* 

Kategória:Slovenskí vysokoškolskí pedagógovia
Kategória:Osobnosti z Pukanca
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Ján Bakoss

náhľad|Hrob Jána Bakossa v Banskej Bystrici
**Ján Bakoss** (* 31. marec 1895, Pukanec - † 31. január 1945, Martin, pochovaný v Banskej Bystrici na evanjelickom cintoríne na Lazovnej) bol evanjelický kňaz, náboženský spisovateľ, redaktor, protifašistický bojovník.

## Rodina
* otec Michal Bakoss
* matka Anna rod. Gombkötőová
* manželka: Elena, rod. Schwarzová
* deti: Ivan (†1945), Martin, Pavol

## Životopis
Roku 1915 maturoval na gymnáziu v Banskej Štiavnici. Po návrate z ruského frontu, na ktorom utrpel zranenie,  vyštudoval teológiu v Bratislave. Roku 1920 ordinovaný za kňaza. Pôsobil ako evanjelický kaplán v Pukanci a v Martine. Od roku 1921 farár v Jabloňovciach, od 1924 v Hybiach, od 1932 v Poprade-Veľkej, od 1935 v Banskej Bystrici. Podieľal sa na záchrane viacerých rasovo prenasledovaných. Pokrstil viac než 100 židov, viacerým z nich tento krok zachránil život. Od roku 1944 senior Zvolenského seniorátu. 

Taktiež sa zapojil do antifašistického odboja, Bol aktívny v antifašistickej skupine ,,Balko - Borský -Banská Bystrica" a po vypuknutí SNP bol členom miestneho RNV v Banskej Bystrici za občiansky blok. Taktiež sa zaslúžil o to, že  do budovy zborového banskobystrického Evanjelického spolku na Hornej ulici presťahovalo prešovské štúdio rozhlasu, ktoré tu vytvorilo provizórne štúdio Slobodného slovenského vysielača. Po potlačení Slovenského národného povstania opustil Banskú Bystricu, krátko žil v ilegalite v Nemeckej Ľupči a neskôr v Martine so svojím švagrom Teodorom Schwarzom. 5. januára 1945 bol v Martine zatknutý a neskôr zavraždený. Jeho telesné pozostatky našli v masovom hrobe spolu s ďalšími 10 obeťami na lokalite Pod stráňami. Pri exhumácii 21. apríla 1945 mali všetky obete drôtom zviazané ruky za chrbtom. Na žiadosť rodiny bol pochovaný v Banskej Bystrici 26. apríla 1945.

Bol autorom kázní, náboženských úvah, apologetických, biografických a popularizačných článkov, recezií. Prekladal z nemčiny. Od roku 1921 prispieval do Evanjelického posla zpod Tatier, Stráže na Sione, Cirkevných listov, Tranovského kalendára, Evanjelického kazateľa, Národných novín, Živeny. V rokoch 1927-1935 redigoval časopis Evanjelický posol spod Tatier, od roku 1938 Naša cirkev, čo bol zborový časopis banskobystrického evanjelického cirkevného zboru. Popri pastoračnej práci sa venoval i osvete a národno-kultúrnej činnosti. V banskobystrickom evanjelickom cirkevnom zbore pôsobil aj ako predseda Evanjelického spolku.V rámci banskobystrického cirkevného zboru sa zaslúžil významnou mierou o vytvorenie charitatívneho finančného fondu ,,Skrtá bieda" , ktorý bol určený na pomoc chudobným evanjelikom.

## Ocenenie
Roku 1947 bol in memoriam vyznamenaný Radom SNP I. triedy, Československým vojnovým krížom 1939.

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Narodenia v 1895
Kategória:Úmrtia v 1945
Kategória:Osobnosti z Pukanca
Ján Balaďa

**Ján Balaďa** (* 11. apríl 1902, Malacky - † 1. september 1977, Bratislava) bol reportér, rozhlasový pracovník, protifašistický bojovník.

Jeho otec Ján Balaďa, jeho matka Alžbeta rod. Ulmová.

## Životopis
Študoval na gymnáziu v Skalici, 1926 maturoval. V rokoch 1919-1930 úradník Min. s plnou mocou pre správu Slovenska, resp. Krajinského úradu v Bratislave, od 1930 hlásateľ a športový reportér v bratislavskom rozhlase, neskôr jeho tajomník a v rokoch 1945-1948 správny riaditeľ. V rokoch 1948-1962 úradník n.p. Sklo porcelán, jazykový redaktor vydavateľstva Obzor, úradník Slov. fondu výtvarných umení v Bratislave. Zaslúžil sa o rozvoj slovenskej športovej publicistiky. V rokoch 1931-1939 pripravoval rozhlasový týždenník *Športový prehľad Jána Balaďu*, reportoval futbalové stretnutia, preteky v plávaní a i., do bratislavských novín písal články o športových podujatiach. Počas druhej svetovej vojny účinkoval v občianskom odboji, pracoval v Slobodnom slovenskom vysielači v Banskej Bystrici, po potlačení SNP vydával partizánsky časopis *Mor ho!* Neskôr publikoval príspevky o odboji v slovenský i českých novinách a časopisoch.

## Ocenenie
* Roku 1945 vyznamenaný medailou Za chrabrosť, 1947 Radom SNP I. triedy

## Literatúra
* BALAĎA, Ján. In: 

## Externé odkazy
* 

Kategória:Slovenskí športoví komentátori
Kategória:Slovenskí športoví novinári
Kategória:Slovenskí rozhlasoví redaktori
Kategória:Osobnosti SNP
Kategória:Osobnosti z Malaciek
Michal Bakuľa

**Michal Bakuľa** (* 23. august 1911, Málinec – † 21. október 1983, Bratislava) bol slovenský politický pracovník, verejný činiteľ.

Jeho otec Pavol Bakuľa, jeho matka Dorota rod. Gúgľová 

## Životopis
V r. 19171924 navštevoval ľudovú školu a 19241926 večernú hospodársku školu v Málinci. Sprvu pracoval v robotníckych povolaniach na rozličných miestach, 19491951 vedúci roľníckeho oddelenia a 19511952 tajomník KV KSS v Banskej Bystrici, 19521954 vedúci tajomník KV KSS v Nitre, 19541955 prvý podpredseda Zboru povereníkov, 19551956 minister štátnej kontroly, 19561959 minister poľnohospodárstva a lesného hospodárstva, 19591960 predseda a 19601964 podpredseda Stredoslovenského KNV v Banskej Bystrici, 19641969 predseda Krajskej komisie ľudovej kontroly a štatistiky, 19691974 tajomník KV NF SSR v Banskej Bystrici.

V povojnovom období sa pričinil o obnovu národného hospodárstva, po februári 1948 o násilnú socialistickú kolektivizáciu poľnohospodárstva, v rozličných straníckych a verejných funkciách o upevnenie komunistického totalitného režimu na Slovensku.

## Ocenenie
* Za zásluhy o výstavbu (1955) 
* Rad práce (1976)
* Rad Víťazného februára (1976) a i.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí politici
Kategória:Osobnosti z Málinca
Gejza Balaša

**Gejza Balaša** (do roku 1941: **Gejza Balassa**; * 10. marec 1914, Devičany – † 20. február 1994, Bratislava) bol slovenský múzejník, archeológ, historik, pedagóg.

## Životopis
Jeho otec bol Gustáv Adolf Balassa a matka Terézia (rod. Okosová). Študoval na gymnáziu v Kremnici, na pedagogickej akadémii v Bratislave, kde v rokoch 19441949 absolvoval dejepis a zemepis na FF SU. V rokoch 19351948 bol učiteľ na ľudových a meštianskych školách vo Vrútkach, v Podbrezovej, vo Zvolene a iných, 19481952 prednosta Oblastnej pobočky Pôdohospodárskeho archívu v Banskej Bystrici-Radvani, 19521962 kustód pre archeológiu a staršiu históriu Krajského múzea (dnes Stredoslovenské múzeum), 19621976 vedúci odborný pracovník Krajského strediska štátnej pamiatkovej starostlivosti a ochrany prírody v Banskej Bystrici, od 1976 na dôchodku.

Významný organizátor a budovateľ slovenského múzejníctva, venoval sa aj archeologickému výskumu stredného Slovenska, v ktorom sa zameral najmä na obdobie stredoveku. Počas pôsobenia vo Zvolene iniciátor založenia tamojšieho múzea, vybudoval základný zbierkový fond, v roku 1944 prvú expozíciu a súčasne aj oddelenie praveku múzea v Rimavskej Sobote. Ako pracovník Krajského múzea v Banskej Bystrici zachraňoval archeologické nálezy zo stredného Slovenska, viedol archeologický výskum na viac ako 30 lokalitách a vyvíjal rozsiahlu zbierkotvornú činnosť, zúčastňoval sa na rekonštrukcii Zvolenského hradu. Autor libriet a scenárov stálych expozícií v Krajskom múzeu v Banskej Bystrici a v Gemerskom múzeu v Rimavskej Sobote, spoluautor výstavy *Banská Bystrica 700 rokov mestom*. Autor monografií o pravekom osídlení stredného Slovenska, publikácií o pamiatkach lužickosrbskej kultúry vo Zvolene, starších dejinách Krupiny aj Zvolena a vyše 130 odborných štúdií a článkov. Po roku 1962 sa zameral na záchranu stavebných a umeleckohistorických pamiatok stredného Slovenska. Zostavil a vydal pravopisnú príručku. Od roku 1944 tajomník Štátneho archeologického ústavu v Martine.

## Dielo
* *Príspevok k dejinám Zvolena*, Zvolen r. 1956
* *Praveké osídlenie stredného Slovenska*, Martin r. 1960
* *Zvolen v období lužickej kultúry*, Banská Bystrica r. 1964
* *Krupina vo svetle minulosti*, Zvolen r. 1964
* *Praveké osídlenie Gemera*, Zvolen r. 1965

## Literatúra
* BALAŠA, Gejza. In: 

## Externé odkazy
* 

Kategória:Slovenskí historici
Kategória:Slovenskí pedagógovia
Kategória:Slovenskí archeológovia
Kategória:Slovenskí autori náučnej literatúry
Kategória:Slovenskí múzejníci
Kategória:Osobnosti z Devičian
Boris Bálent

**Boris Bálent** (* 16. september 1912, Gorna Mitropolija – † 17. júl 1994, Bratislava) bol slovenský bibliograf, knihovník. Pseudonym: Cyril Todorov, Dr. Boris, C. Bálent.

## Životopis
V rokoch 1930-1936 študoval na Právnickej fakulte UK v Bratislave, kde 1947-1950 absolvoval doplnkové štúdium na Filozofickej fakulte, 1934 zložil pedagogické skúšky na učiteľskom ústave v Turčianskych Tepliciach, 1936 JUDr. Spočiatku učiteľ v Starej Turej a v Hybiach, 1939-1946 úradník Ministerstva železníc v Bratislave, v Prešove, v Banskej Bystrici, 1946-1954 tajomník SNK v Martine, súčasne prednášal dejiny písma a tlače na Filozofickej fakulte SU, 1954-1961 odborný pracovník a začas vedúci Knihovedného strediska MS v Martine, 1961-1976 pôsobil na miestnom pracovisku MS v Bratislave. Odborne činný v oblasti kult. histórie, bibliografie, knihovedy, starých tlačí a dejín knítlačiarstva a exlibrisov.

V začiatkoch vychádzal z výskumu rodinných archívov, osvetlil prvý pokus o spisovný jazyk na východnom Slovensku, postupne sa  preorientoval na výskum inkunábulov, starých a púťových tlačí ap. Vydal súpis banskobystrických púťových tlačí (1947) a prvotlačí v 
banskobystrických knižniciach (1948), pripravil faksimilové vydanie Piesní Jána Sylvána (1957) a dvoch vzácnych textov bardejovského katechizmu. V oblasti bibliografie a knihovedy dopĺňal a korigoval st. súpisy knižnej tvorby, preskúmal mnohé fondy slov. hist. knižníc, pričom osobitne spracoval dejiny rob. knižníc na Slovensku. Sústavne sa venoval skúmaniu knižnej grafiky vydávaním exlibrisov a knižných značiek. Redaktor časopisu Slov. národná knižnica (1946-1948), Knižnica (1949-1958), Bibliografický zborník (1957) a Knižničný zborník (1958).

## Dielo
* Listy Jána Mocku Bohadonovi Kutlíkovi, Liptovský Mikuláš r. 1943
* Prvý pokus o spisovnú slovenčinu, Martin r. 1944
* Banskobystrické púťové tlače, Martin r. 1947
* Z dejín banskobystrického tlačiarstva, Banská Bystrica r. 1947
* Bardejovské katechizmy z roku 1581 a 1612, Martin r. 1947
* Exlibris na Slovensku, Martin r. 1947
* Prvotlače v banskobystrických knižniciach, Žilina r. 1948
* Knižná grafika a knižné značky národného umelca Martina Benku, Martin r. 1957 
* Piesne Jána Sylvána, Martin r. 1957 (editor)
* *[[Slovenská knihovnícka terminológia]]*, Martin r. 1965

## Referencie

## Literatúra
* BÁLENT, Boris. In: 

## Externé odkazy
* 

Kategória:Slovenskí knihovníci
Kategória:Slovenskí bibliografi
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Stanislav Balko

**Stanislav Balko** (* 29. september 1943, Banská Bystrica) je slovenský maliar, vysokoškolský pedagóg.

## Životopis
V rokoch 1961-64 študoval na Vysokej škole výtvarných umení v Bratislave u profesorov Dezidera Millyho a Petra Matejku, v rokoch 1964-1967 pokračoval v štúdiách na AVU v Prahe pod vedením profesorov Arnošta Paderlíka a Karla Součka. Po absolvovaní pôsobil na PF v Banskej Bystrici, kde od r. 1974 pracoval ako umelec v slobodnom povolaní. Od r. 1990 opäť pôsobí ako pedagóg na Pedagogickej fakulte Univerzity Mateja Bela v Banskej Bystrici a vedie Katedru výtvarnej výchovy. Popri komornej maľbe a grafike sa venuje i monumentálnej tvorbe pre architektúru.

## Literatúra
* Výstrižkový fond

## Externé odkazy
* 
* Diela Stanislava Balka

Kategória:Osobnosti z Banskej Bystrice
Kategória:Slovenskí maliari
Kategória:Slovenskí vysokoškolskí pedagógovia
Kategória:Absolventi Vysokej školy výtvarných umení v Bratislave
Kategória:Vyučujúci na Pedagogickej fakulte Univerzity Mateja Bela v Banskej Bystrici
Zorislav Balkovič

**Zorislav Balkovič** (* 5. jún 1929 Podbrezová-Lopej - † 7. marec 1982 Zvolen) bol lesný hospodár.

Jeho otec Vojtech Balkovič, jeho matka Adela rod. Králková.

## Životopis
Ľudovú školu vychodil v Podbrezovej, 1941-49 študoval na gymnáziu v Banskej Bystrici, 1949-1952 študoval na Lesníckej fak. VŠPaL  v Košiciach, 1952-53 na VŠLD vo Zvolene. R. 1953 Ing., 1967 CSc., 1975 doc. R. 1971 absolvoval študijnú stáž vo Fínsku. Špecializoval sa na genetiku a pestovanie lesa, šľachtenie lesných drevín. Autor vedeckých prác, odborných článkov v tlači a štúdií v zborníkoch. Funkcionár Slov. vedeckotechnickej spoločnosti.

## Literatúra
* *[[Slovenský biografický slovník]]*

## Externé odkazy
* 

Kategória:Absolventi Lesníckej fakulty Technickej univerzity vo Zvolene
Kategória:Osobnosti z Podbrezovej
Jozef Balloň

**Jozef Balloň** (*   Slovensko) bol organista, pedagóg. Pôsobil ako katolícky učiteľ a organista v Bacúchu a na Starých Horách a Detve. Autor cirkevných spevníkov, prispieval do časopisov Priateľ školy a literatúry (1860), Sokol (1860), Cyrill a Method (1864).

## Dielo
* *Zbierka nábožných od patričných duchovných vrchností schválených piesní ku raňajším službám božím...*, B. Bystrica r.1868
* *Príloha ku Zbierke*, Banská Bystrica r. 1868

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí organisti
Kategória:Slovenskí autori náučnej literatúry
Jozef Balogh

**Jozef Balogh** (iné zápisy: **Jozef Július Balogh**; ; * 11. jún 1896, Tekovský Hrádok, Rakúsko-Uhorsko, dnes Slovensko – † 11. marec 1963, Trnava, ČSSR, dnes Slovensko) bol slovenský maliar.

## Život
Narodil sa 11. júna 1896 v rodine Júliusa Balogha a jeho manželky Barbory rod. Kozákovej. Základy maľovania si osvojil u Dominika Skuteckého v Banskej Bystrici. Študoval na Akadémii výtvarných umení v Budapešti. Od roku 1929 pôsobil v Trnave. Maľoval najmä portréty a zátišia. Popri maliarstve sa venoval aj hudbe. V roku 1948 sa podieľal na založení Robotníckeho výtvarného krúžku a neskôr bol jeho čestným predsedom. Na celoslovenskej výstave v Bratislave v roku 1952 vystavoval olejomaľby *Vlastná podobizeň* a *Zátišie so zeleninou*. Zosobášil sa s Júliou rod. Baloghovou, s ktorou mal syna Júliusa Balogha (19212003). Zomrel 11. marca 1963 v Trnave.

## Referencie

Kategória:Slovenskí maliari
Kategória:Osobnosti z Tekovského Hrádku
Kategória:Osobnosti z Trnavy
Jozef Balčík

**Jozef Balčík** (* 2. marec 1911, Košice – † 23. marec 1986, Banská Bystrica) bol slovenský vojenský hudobník a vojenský kapelník.

## Životopis
Elév vojenskej hudby v Košiciach, člen armádnej hudby v Bratislave, súčasne študoval na konzervatóriu v Bratislave (19391943). Pôsobil ako dirigent vojenskej hudby v Levoči, Trenčíne a v Jindřichovom Hradci. V Trenčíne bol zároveň inšpektorom vojenských hudieb. Bol členom policajného zboru v Užhorode. Účastník SNP a národnooslobodzovacích bojov v 2. svetovej vojne, člen *Práporu Stráže a obrany štátu*. 

Venoval sa inštrumentálnej a skladateľskej tvorbe, autor skladby *Pochod pluku SNP* pre dychový orchester. 

Po premiestnení Leteckej školy a jej vojenskej hudby z Trenčína (od 18. augusta 1943), pôsobil v Banskej Bystrici. Od roku 1966 po skončení vojenskej služby taktiež žil v Banskej Bystrici. Jeho pozostalosť je uložená v Literárnom a hudobnom múzeu v Banskej Bystrici.

## Ocenenie
* Nositeľ vysokých štátnych vyznamenaní

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hudobníci
Kategória:Osobnosti z Košíc
Gabriel Balašovič

**Gabriel Balašovič** (* Senné - † 1754, Sudice (), dnešné Maďarsko) bol evanjelický kňaz, pedagóg.

Jeho otec Pavol Balašovič, jeho matka Judita rod. Hruškovicová 

## Životopis
Do školy chodil v Polichne, v Galgagute, v Dolnej Strehovej, v Aszóde, od 1733 v Győri a v Banskej Bystrici. Od roku 1740 pôsobil ako vychovávateľ u Gabriela Prónaya v Jači (), 1742 ako kňaz v Galgagute a od 1748 v Szügyi. Počas pobytu v Szügyi napísla pedagogické dielo, v ktorom podáva návrh na nápravu vyučovania v dedinských školách.

## Pamiatky
* Rukopis diela Návrh... v Maďarskom národnom múzeu v Budapešti

## Literatúra
* *[[Slovenský biografický slovník]]*
* *[[Evanjelici v dejinách slovenskej kultúry]]*

## Externé odkazy
* 
*  

Balašovič, Gabriel
Balašovič, Gabriel
Balašovič, Gabriel
Ľudovít Bancík

**Ľudovít Bancík** (* 29. marec 1923, Nižný Skálnik – † 17. február 1979, Zvolen) bol lesnícky odborník, poľovnícky odborník, vysokoškolský pedagóg.

## Rodina
*otec: Ján Bancík
*matka: Pavlína rod. Zemanová

## Životopis
Študoval lesné inžinierstvo na SVŠT v Bratislave, 1948-1952 asistent Ústavu praxe na VŠ poľnohospodárstva a lesného inžinierstva v Košiciach, 1953-1960 riaditeľ Lesného závodu Štátnych lesov v Čiernom Balogu, od 1963 odborný asistent Katedry krajinárstva a ochrany lesov VŠLD vo Zvolene. V odbornej a výskumnej práci sa orientoval na problematiku zachovania vzácnych druhov zveri, najmä lesných kurovitých vtákov, autor perspektívneho plánu rozvoja poľovníctva na strednom Slovensku (1968). Člen redakčnej rady časopisu *Poľovníctvo a rybárstvo*, *Poľovnícky zborník - Folia venatoria*, člen komisie pre poľovnícku terminológiu. Autor príručiek a odborných článkov v periodikách.

## Dielo
* *Základy poľnohospodárstva a pridruženej lesnej výroby*, Bratislava r. 1965 (spoluautor)
* *Základy poľovníctva*, Bratislava r. 1978

## Literatúra
* BANCÍK, Ľudovít. In: 

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí lesní inžinieri
Kategória:Osobnosti z Nižného Skálnika
Kategória:Vyučujúci na Technickej univerzite vo Zvolene
Volebný systém v Česku

**Český [[volebný systém]]** upravuje voľby do Poslaneckej snemovne a Senátu.

Poslanecká snemovňa má 200 členov – poslancov, ktorí sú volení vo všeobecných, priamych a tajných voľbách raz za štyri roky, proporčným volebným systémom. 

Poslanci sú volení v 14tich volebných obvodoch (13 + Praha), ktoré kopírujú administratívne členenie krajiny. Volebné kvórum na vstup strany do parlamentu je 5 %, jeho násobky pre koaličné zoskupenia. Po dosiahnutí 20 % sa kvórum pri koalíciách viac nezvyšuje. Kvórum sa počíta na celorepublikovej úrovni. 

Poslanecké mandáty sú od roku 2000 rozdeľované na základe d'Hondtovho deliteľa v rámci volebného obvodu (počet hlasov, ktoré každá kandidujúca strana získa v danom volebnom obvode je delený radou prirodzených čísiel od 1 až po n, kde n značí počet kandidátov na volebnom lístku danej strany, zaokrúhľuje sa na dve desatinné čísla smerom hore). 

Kandidátka je otvorená, voliči môžu využiť aj tzv. preferenčné hlasy, ktoré môžu dať konkrétnym osobám na kandidátkach strán. Každý volič ich má dva, po poslednej volebnej reforme platí, že pokiaľ niektorý z kandidátov získa aspoň 7 % hlasov voličov jeho strany/koalície, je automaticky posunutý na prvé miesto na kandidátke. 

Senát má 81 členov – senátorov, ktorí sú volení vo všeobecných, priamych a tajných voľbách na väčšinovom princípe v dvoch kolách, v 81 jednomandátových obvodoch. Senátori sú volení na 6 rokov, každé 2 roky sa konajú voľby do tretiny senátu (tzv. inštitucionálna pamäť).

## Referencie

Kategória:Voľby v Česku
Matej Banko

**Matej Banko** (* 1. november 1761, Brezno† 8. apríl 1817, Brezno) bol slovenský veršovník a farbiar.

Jeho otec Ján Banko, jeho matka Mária rod. Daxnerová.

## Životopis
Pochádzal z meštianskej rodiny. Pôsobil ako remeselník-farbiar v Brezne. V rukopise zanechal 7 príležitostných slovenských básní z 17841807, ktoré sa tematicky viažu k breznianskym osobnostiam. V básni *„Fata ecclesiae evangelicae Brezno Banyensis...“* podal stručné dejiny evanjelickej cirkvi v Brezne.

## Pamiatky
* Literárna pozostalosť v Literárnom archíve Matice slovenskej

## Dielo
* *Verše Daniela Banku* (rukopis)

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí básnici
Kategória:Slovenskí remeselníci
Kategória:Osobnosti z Brezna
Jolana Bánová-Verbeecková

**Jolana Bánová-Verbeecková** (rod. Kobzáková; * 13. júl 1926, Brezno – † 27. február 1984, Brusel, Belgicko) bola slovenská prekladateľka a redaktorka.

Jej otec Ján Kobzák, jej matka Vilma rod. Lendáková.

## Životopis
Ľudovú školu navštevovala v rokoch 19321937 v Brezne, kde aj pokračovala študovala na gymnáziu v rokoch 19371938, v rokoch 19381945 v Martine, 19451951 študovala slovenský jazyk, filozofiu a francúzsky jazyk na Filozofickej fakulte Slovenskej univerzity (terajšia Univerzita Komenského) v Bratislave. V rokoch 19541958 odborná asistentka v divadelnom kabinete Ústavu slovenskej literatúry SAV, 19611967 redaktorka vo vydavateľstve Osveta, neskôr Obzor v Bratislave, od 1969 pracovala v Kráľovskej bibliotéke v Bruseli. Prekladala prózu a divadelné hry z češtiny, nemčiny a francúzštiny, ktoré sa hrali na viacerých scénach. V menšej miere prekladala i odbornú literatúru, pričom jej preklady adekvátne tlmočili text a vyznačovali sa dobrou jazykovou kultúrou.

## Literatúra
* BÁNOVÁ, VERBEECKOVÁ, Jolana. In: 

## Externé odkazy
* 

Kategória:Absolventi Filozofickej fakulty Univerzity Komenského v Bratislave
Kategória:Slovenskí prekladatelia
Kategória:Slovenskí redaktori
Kategória:Osobnosti z Brezna
Kategória:Pracovníci Slovenskej akadémie vied
Mikuláš Bánovský

**Mikuláš (Bánovszky) Bánovský** (* 17. január 1895, Banská Bystrica, † neznáme) bol maliar.

## Rodina
* otec Gejza Bánovský
* matka Helena rod. Andaházyová

## Životopis
Študoval na VŠVU v Budapešti u prof. I. Rétiho. Maľoval akty, portréty a krajinky. Zakladajúci člen združenia maliarov v Szentendre. 

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike riadok 25 - farnosť Banská Bystrica; pokrstený ako Nicolaus Alexander Alexius Banovszky
* 

Kategória:Narodenia v 1895
Kategória:Slovenskí maliari
Pavol Bányai

**Pavol Bányai** (pôv. **Muneles**) (* 24. marec 1901, Banská Bystrica – † 13. december 1943, Budapešť) bol spisovateľ maďarskej národnosti na Slovensku.

Jeho otec Leopold Muneles, jeho matka Matilda rod. Kohnová 

## Životopis
Ľudovú školu a gymnázium vychodil v Banskej Bystrici, študoval na AVU v Prahe, neskôr v Budapešti a Viedni. Pred 1938 žil v Prahe, po 1939 v Banskej Bystrici. Predstaviteľ zač. maď. social. románu na Slov. R. 1932 poverený redakciou DAVU-u opísať demonštráciu roľníkov v Polomke. V publicistických príspevkoch pranieroval soc. pomery robotníkov v Červenej Skale, Pohorelej a i.

## Literatúra
* *[[Slovenský biografický slovník]]*

## Externé odkazy
* 

Kategória:Maďarskí spisovatelia
Kategória:Osobnosti z Banskej Bystrice
Fridrich Baltík

**Fridrich Baltík** (* 24. jún 1834, Bohunice - † 26. máj 1919, Balážske Ďarmoty) bol  evanjelický kňaz, náboženský spisovateľ, cirkevný hodnostár.

## Rodina
* otec Daniel Baltík
* matka Anna, rodená Bróziková 
* manželka Ema, rodená Grossmannová

## Životopis
Študoval na evanjelickom lýceu v Banskej Štiavnici. Od roku 1852 študoval teológiu v Bratislave a vo Viedni, od 1857 v Bazileji, od 1858 v Halle.  V rokoch 1853-1855 pôsobil ako učiteľ v Bohuniciach. V rokoch 1859-1870 pôsobil ako profesor gymnázia v Banskej Bystrici. V rokoch 1870-1890 bol farár vo Vrbici. Od roku 1875 zastával funkciu liptovského seniora. V rokoch 1890-1918 ako posledný zastával funkciu biskupa preddunajského dištriktu, súčasne pôsobil ako farár v Balážskych Ďarmotách. Roku 1894 sa stal členom panskej snemovne. Roku 1897 mu univerzita v Rostocku udelila čestný titul ThDr. h. c. 

V Banskej Bystrici a Liptovskom Mikuláši sa zúčastňoval na slovenských národných podujatiach. Bol členom Matice slovenskej, ktorú roku 1874 bránil. Po zvolení za biskupa však podľahol maďarizačnému tlaku, jeho politika neprospievala rozvoju cirkevného i kultúrneho života slovenských evanjelikov. 

Bol autorom cirkevných historických prác, životopisov národných a kultúrnych dejateľov, písal modlitby, kázne, duchovnú poéziu. Prekladal z nemčiny teologické a náboženské práce. Prispieval do náboženských periodík, časopisov a kalendárov.

## Ocenenie
* Rad železnej koruny II. triedy (1896)

## Literatúra
* *[[Biografický lexikón Slovenska]]*. I. zväzok (A-B) ISBN 8089023169

## Externé odkazy
* 

Kategória:Slovenskí evanjelickí kňazi
Jozef Baluška

**Jozef Baluška** (* 15. marec 1910, Šaľa – † 19. jún 1979, Mníchov) bol  redaktor, pedagóg.

Jeho otec Ľudovít Baluška, jeho matka Filoména rod. Hajduová 

## Životopis
Študoval na strednej škole v Nových Zámkoch. Pôsobil ako odborný učiteľ na meštianskych školách, 1940-1944 na meštianskej škole v Banskej Bystrici. Po druhej svetovej vojne emigroval do Rakúska, od r. 1952 žil v Mníchove. Pracovník slovenskej redakcie rádia Slobodná Európa. Spracovával materiály o živote a osudoch slovenskej emigrácie v Rakúsku a v Nemecku.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Ján Baptista

**Ján (Novosoliensis) Baptista** (* Banská Bystrica - † 1550, Slovensko) bol pedagóg a spisovateľ.

## Životopis

Študoval v Banskej Bystrici, na univerzite v Krakove, v Bologni a Padau, 1499 bakalár v Krakove. Prof. na univerzite v Krakove. Udržiaval kontakty s významnými humanistami, publikoval príležitostné latinské básne v zborníkoch iných autorov, editor spisov M. T. Ciceróna, ku ktorým spracoval poznámky a komentáre.

## Dielo
* *M.T. Ciceronis de inventione et arte rhetorika lib. II.*, Krakow r. 1527
* *M.T. Ciceronis pro M. Marcello oratio*, Krakow r. 1528
* *Epistola M.T. Ciceronis ad Quintum fratrem*, Krakow r. 1528

## Literatúra
* *[[Slovenský biografický slovník]]*

## Externé odkazy
* 

Kategória:Úmrtia v 1550
Kategória:Slovenskí pedagógovia
Kategória:Slovenskí básnici
Kategória:Slovenskí publicisti
Kategória:Osobnosti z Banskej Bystrice
Ján Baran

**Ján Baran** (* 12. júl 1918 Banská Štiavnica – † 5. marec 1962 Bratislava) bol  hudobník, hudobný skladateľ, úradník.
Pseudonym: Baran-Štiavnický

Jeho otec Tomáš Baran, jeho matka Veronika rod. Tomanová 

## Životopis
Navštevoval meštiansku školu v Banskej Štiavnici, od 1926 sa učil hru na husliach u K. Váĺu, neskôr na krídlovku. Elév vojenskej hudby v Banskej Bystrici (1925), potom člen finančnej pohraničnej stráže, od 1938 úradník v súkromných službách, od 1946 pracovník Povereníctva pôšt v Bratislave. Autor skladieb, ktoré hral Čs. rozhlas (1945 a 1947), uviedli ich aj na koncertoch ĽUT.

## Literatúra
* BARAN, Ján. In: 

## Externé odkazy
* 

Kategória:Slovenskí hudobní skladatelia
Kategória:Osobnosti z Banskej Štiavnice
Miroslav Baran

**Miroslav Baran** (* 26. február 1950, Rimavská Sobota – † 2. apríl 2009, Slovenská Ľupča, Slovensko) bol spevák ľudových piesní, pedagóg a folklorista.

## Zo života
V r. 19701974 absolvoval štúdium na PF v Banskej Bystrici, odbor hudobná výchova. Pôsobil v Tisovci, v Revúcej a od roku 1984 na ZŠ v Banskej Bystrici a v Slovenskej Ľupči ako učiteľ hudobnej výchovy. Niekoľko rokov bol riaditeľom ZŠ na Kuznámyho ulici v Banskej Bystrici so zameraním na hudobnú výchovu.  Upravoval ľudové piesne pre súbory Dratvárik, Spievanky, Sedmokráska, Slnečnica, Ekonóm a pre verejné rozhlasové nahrávky. Účinkoval ako spevák ľudových piesní a interpret na kontrabas v ľudovej hudbe Folklórneho súboru Partizán  a v Ľudovej hudbe Borievka. Jeho umenie je nahraté na viacerých CD a mnohých rozhlasových nahrávkach. Ako muzikant precestoval takmer celú Európu. Je autorom rozhlasového cyklu relácií o Gemeri. V rádiu Lumen založil a moderoval reláciu Fujarôčka moja. Zomrel 2. apríla 2009.

## Ocenenie
* Ocenený Bronz. medailou Osvetového ústavu za rozvoj folklóru a poctou riaditeľa Osvetového ústavu za rozvoj hudobného folklóru na Slovensku

## Literatúra
* Kto bol kto v Banskej Bystrici v roku 2001

## Externé odkazy
* Za Mirkom Baranom 
* 

Kategória:Slovenskí speváci ľudovej hudby
Kategória:Slovenskí pedagógovia
Kategória:Slovenskí folkloristi
Kategória:Osobnosti z Rimavskej Soboty
Matej Baraňaj

**Matej Baraňaj** tiež **Baranyay** (* Pohorelá - † 2. február 1763, Pohorelá) bol slovenský rímskokatolícky kňaz.

## Životopis
Teológiu študoval v Trnave. R. 1714 kaplán v Prievidzi, farár vo Vieske, 1718 v Novákoch, 1731 v Pohorelej. Vlastným nákladom vydal (v staršej literatúre sa mu omylom pripisuje i preklad) v slovenčine obsiahlu prácu zakladateľa jezuitskej rehole Ignáca z Loyoly, významnú pre štúdium stavu slovenského literárneho jazyka v 1. polovici 18. storočia.

## Dielo
* Lekárství duchovné naproti jakémukoliv duchovnému nakazení..., Košice r. 1737

## Literatúra
* *[[Slovenský biografický slovník]]*

## Zdroj
* 

Kategória:Úmrtia 2. februára
Kategória:Úmrtia v 1763
Kategória:Slovenskí rímskokatolícki kňazi
Kategória:Osobnosti z Pohorelej
Jozef Barčovský

**Jozef Barčovský** (* 24. marec 1902 Krompachy, † neznáme (1941-1945) ) bol funkcionár KSČ a robotník.

Jeho otec Michal Barčovský, jeho matka Viktória rod. Kocajdová 

## Životopis
Po ukončení základnej školy robotník v hutnom podniku v Krompachoch, v rokoch 19201934 v Coburgových závodoch v Trnave, v rokoch 19341935 tajomník priemyslového zväzu kovorobotníkov v Banskej Bystrici. Organizátor a vodca triednych bojov, člen a funkcionár KSČ. V ČSR politicky prenasledovaný, pred deportovaním emigroval do ZSSR. Od roku 1936 robotník v Saratove (ZSSR). Počas druhej svetovej vojny príslušník Červenej armády. Padol počas bojov s nacistickým Nemeckom.

## Literatúra
* Slovenský biografický slovník

## Externé odkazy
* 

Kategória:Osobnosti z Krompách
Kategória:Narodenia v 1902
Kategória:Narodenia 24. marca
Kategória:Úmrtia v 40. rokoch 20. storočia
Kategória:Politici KSČ
Kategória:Slovenské osobnosti druhej svetovej vojny
Kategória:Obete druhej svetovej vojny
Oskár Bárczy

**Oskár Bárczy** alebo **Oskár Bárcy** (* 29. október 1889, Banská Bystrica-Radvaň† 31. marec 1983, Budapešť) bol slovenský športový funkcionár a obchodník.

Jeho otec Karol Bárczy de Barcziháza, jeho matka Anna rod. Dilnbergerová. Oskar mal ešte dvoch bratov a sestru zemianskeho pôvodu.

## Životopis
Študoval v Banskej Bystrici a v Budapešti. Začas pôsobil v Nemecku, Švajčiarsku, Francúzsku, potom obchodník v Banskej Bystrici. Jeden z priekopníkov tenisu na Slovensku, člen reprezentačného výberu Uhorska. Predseda Maďarského tenisového zväzu v ČSR, propagátor športu, najmä tenisu, ktorému sa venoval i publicisticky.

## Referencie

## Zdroje
* BÁRCZY, Oskár. In: 

## Externé odkazy
* 
* Záznam o narodení a krste v matrike záznam číslo 81 - farnosť Radvaň; pokrstený ako Oskár Gyula Bárczy

Kategória:Osobnosti z Radvane
Kategória:Slovenskí športoví funkcionári
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Slovenskí obchodníci
Martin Barger

**Martin Barger** alebo **Martin Bargár** (* ?, Slovensko – † 1817) bol rezbár a sochár.

## Životopis
Autor plastík prevažne z dreva. Učiteľ Vavrinca Dunajského. Pôsobil v Banskej Bystrici, kde v Kostole Nanebovzatia Panny Márie (tzv. farský) vyrezal barokové skrine v sakristii (80. roky 18. stor.).

## Literatúra
* BARGER, Martin. In: 
* BANSKÁ BYSTRICA. In: 

## Externé odkazy
* 

Kategória:Úmrtia v 1817
Kategória:Slovenskí sochári
Kategória:Slovenskí rezbári
Ján Barič

**Ján Barič** (* 2. jún 1935 Závadka nad Hronom - † 24. jún 1989 Bratislava) bol ekonóm a vysokoškolský pedagóg.

Jeho otec Ján Barič, jeho matka Anna rod. Hrušková 

## Životopis

Ľud. školu navštevoval v Závadke nad Hronom, meštiansku školu a gymnázium v Brezne. V rokoch 1953-58 študoval politickú ekonómiu na VŠE v Bratislave. Doktorát vied získal po externom štúdiu v Moskve. R. 1958 Ing., 1972 CSc., 1973 doc., 1983 DrSc., 1985 vysokoškolský prof.

Od 1958 odborný asistent Ústavu marxizmu-leninizmu na SVŠT v Bratislave, neskôr vedúci kabinetu marxizmu-leninizmu Stavebnej fakulty SVŠT, napokon vedúci odd. politickej ekonómie ÚML na SVŠT. Autor monografie, štúdií a článkov v Zborníku Univerzity v Kyjeve, Zborníku vedeckých prác SVŠT a i. Člen Slovenskej ekonomickej spoločnosti.

## Dielo
* *Mzda a vedecko-technický pokrok.* Bratislava, 1983

## Literatúra
* BARIČ, Ján. In: 

## Externé odkazy
* 

Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Absolventi Ekonomickej univerzity v Bratislave
Kategória:Vyučujúci na Stavebnej fakulte Slovenskej technickej univerzity v Bratislave
Kategória:Osobnosti zo Závadky nad Hronom
Ján Barlay

**Ján Barlay** (; * 18. jún 1871, Horná Štubňa, Rakúsko-Uhorsko, dnes Slovensko† 1931, Budapešť, Maďarsko) bol maďarský lekár a odborný publicista slovenského pôvodu.

## Život
Narodil sa 18. júna 1871 v Hornej Štubni pri Turčianskom svätom Martine v rodine Alexandra Barlaya a Márie rod. Kitzingerovej. Stredoškolské štúdium absolvoval na gymnáziu v Banskej Bystrici, následne študoval medicínu na univerzite v Budapešti, kde v roku 1890 spromoval. Bol asistentom u profesorov Wilhelma Schuleka (18901895) a Stephena de Grósza (18951902), následne vykonával lekárske povolanie v nemocniciach a po roku 1918 sa stal hlavným lekárom nemocnice Maďarských štátnych železníc a napokon expertom Krajinskej úrazovej poisťovne v Budapešti. Publikoval odborné články v maďarských i zahraničných odborných medicínskych časopisoch. Zomrel v roku 1931 v Budapešti.

## Referencie

## Externé odkazy

* Záznam o narodení a krste v matrike záznam číslo 43 –  farnosť Horná Štubňa; pokrstený ako Joannes Alexander Ignatius Bárlay

Kategória:Narodenia 18. júna
Kategória:Narodenia v 1871
Kategória:Úmrtia v 1931
Kategória:Maďarskí lekári
Kategória:Osobnosti z Hornej Štubne
Dávid Baróty-Sabó

**Dávid Baróty-Sabó (Baróti-Szabó)** - "Baróti-Szabó de Palatka" (* 10. apríl 1739, Baraolt, Rumunsko - † 23. november 1819, Virt) bol maďarský básnik, prekladateľ a pedagóg.

Jeho otec Matej Baróty-Sabó.

## Životopis
Pochádzal zo sikulskej zemianskej rodiny. V roku 1757 vstúpil do rádu jezuitov v Odorheiu. Teológiu vyštudoval na Košickej univerzite. Ako profesor pôsobil na gymnáziách v Oradei, v Banskej Bystrici (1772-1773), v Komárne a v Košiciach. Bol predstaviteľom maďarského klasicistického básnictva, prekladateľ z latinčiny a angličtiny. Spolu s Františkom Kazincim a Jánom Bačánim v Košiciach založil a regigoval literárny časopis *Maďarské múzeum* (Magyar Museum, 1788). Väčšina jeho básnických, lingvistických a literárnovedných diel vyšla v rokoch 1773-1803 v Košiciach a v Komárne.

## Literatúra
* BARÓTY-SABÓ, Dávid. In: 

## Iné projekty

## Zdroj
* 

Kategória:Maďarskí prekladatelia
Kategória:Maďarskí básnici
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Maďarskí jezuiti
Vladimír Bárta (1974)

**Vladimír Bárta** (* 19. február 1974, Banská Bystrica) je slovenský fotograf. Jeho otec je Vladimír Bárta.

## Životopis
V roku 19881993 absolvoval SOU elektrotechnické v Banskej Bystrici. Od roku 1996 pôsobí ako fotograf v slobodnom povolaní. V roku 1996 získal 1. miesto v súťaži *Najkrajšie knihy Slovenska* za publikáciu *Slovenská republika* (spoluaut.) a v roku 1997 v súťaži *Kniha roka* 3. miesto za publikáciu *Tatry a Spiš* (spoluaut.). Vystavoval na samostatných autorských súťažiach doma i v zahraničí. Autor a spoluautor obrazových vlastivedných publikácií. Je členom Klubu fotopublicistov Slovenského syndikátu novinárov (1998).

## Literatúra
* *Kto bol kto v Banskej Bystrici v roku 2001*

## Externé odkazy
* 

Kategória:Slovenskí fotografi
Kategória:Osobnosti z Banskej Bystrice